शेखाना में पालिका प्रशासन की तमाम कवायदों के बावजूद पेयजल संकट से नागरिकों को निजात नहीं मिल पा रही है। नाजिम अख्तर का कहना है कि नई पाइप लाइन बिछाए जाने के बावजूद मोहल्ले वासियों को पेयजल समस्या से निजात नहीं मिल सकी है। काफी शिकायतों के बाद जलपूर्ति चालू की जाती है तो नई पाइपलाइन भी एक साथ कई स्थानों से लीकेज हो जाती है। इसे ठीक करने में भी विभागीय अधिकारियों द्वारा काफी देरी की जाती है। नगर पालिका के जलकल प्रभारी मुख्तियार खां भी इसी मोहल्ले में रहते हैं। जब पेयजल संकट को दूर करने के बारे पूछा गया तो उनका कहना था कि उन्हें भी पानी के संकट से जूझना पड़ रहा है। इसके लिए जलनिगम विभाग को अवगत कराया जा चुका है। जल्द ही पेयजल संकट से निजात न मिली तो संबंधित अधिकारियों के खिलाफ विभागीय कार्रवाई के लिए पालिका प्रशासन द्वारा लिखा जाएगा।